

 **REPUBLIKA HRVATSKA**

 **OPĆINSKI SUD U KOPRIVNICI**

 **48000 KOPRIVNICA - Hrvatske državnosti 5**

 **URED PREDSJEDNICE SUDA**

Broj: 7 Su-155/2021-9.

Koprivnica, 14. svibnja 2021.

O B A V I J E S T

uz Javni natječaj Općinskog suda u Koprivnici

za radno mjesto sudski savjetnik I. vrste – 1 izvršitelj/ica

u Općinskom sudu u Koprivnici

**Opis poslova:**

-sudski savjetnik sudjeluje u suđenju i samostalno provodi određene sudske postupke, ocjenjuje dokaze i utvrđuje činjenice, predlaže i izrađuje nacrte sudskih odluka, po ovlaštenju suca objavljuje odluke, te obavlja druge poslove koje mu povjeri predsjednik suda, kao i stručne poslove određene Zakonom ili Sudskim poslovnikom, te Pravilnikom o radu u sustavu eSpis

**Podaci o plaći:**

* podaci o plaći radnog mjesta za koje se vrši prijem propisani su u Uredbi o nazivima radnih mjesta i koeficijentima složenosti poslova u državnoj službi („Narodne novine“ broj 37/01, 38/01-ispravak., 71/01, 89/01, 112/01, 7/02-ispravak, 17/03, 197/03, 21/04, 25/04-ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18 i 73/19) koja je objavljena na web stranici „Narodnih novina“ ([www.nn.hr](http://www.nn.hr)).
* plaća službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

**Način testiranja kandidata:**

Na testiranje pozivanju se svi kandidati koji ispunjavaju formalne uvjete iz javnog natječaja, a čije su prijave pravodobne i potpune.

Testiranje kandidata sastoji se od:

1. Prva faza – pismena provjera znanja:
* Prva faza sastoji se od pisane provjere znanja, sposobnosti i vještina bitnih za obavljanje poslova radnog mjesta sudskog savjetnika i to prvi dio od 10 (deset) pitanja iz Zakona o parničnom postupku i Zakona o nasljeđivanju, te drugi dio od 10 (deset) pitanja iz Ovršnog zakona,
* Pismena provjera znanja traje ukupno 40 (četrdeset) minuta, odnosno svaki dio pismene provjere znanja traje 20 (dvadeset) minuta, te se kandidatima za svaki dio pismene provjere znanja dodjeljuje od 0 do 10 bodova (nula do deset bodova).
* Smatra se da je kandidat zadovoljio u prvoj fazi testiranja ako ostvari najmanje po 5 (pet) bodova na svakom dijelu pismene provjere.

Kandidat koji ne zadovolji na provedenoj pismenoj provjeri, odnosno dijelu provedene provjere, ne može sudjelovati u daljnjem postupku.

Na intervju upućuje se 10 (deset) kandidata koji su ostvarili najveći broj bodova, a ako je u prvoj fazi testiranja zadovoljilo manje od 10 (deset) kandidata, u drugu fazu postupka pozvat će se svi kandidati koji su zadovoljili u svakom dijelu pismene provjere.

1. Razgovor (intervju):
* Intervju se provodi isti dan po završetku pismene provjere znanja.
* Razgovor (intervju) provodi Komisija za provedbu javnog natječaja, a koja u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.
* Rezultati intervjua vrednuju se bodovima od 0 do 10 (nula do deset).

Smatra se da je kandidat zadovoljio na intervjuu ako je dobio najmanje 5 (pet) bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**Izvori za pripremanje su:**

1. Zakon o parničnom postupku („Narodne novine“ 53/91, 91/92, 58/93, 112/99, 88/01, 117/03, 88/05, 02/07, 84/08, 96/08, 123/08, 57/11, 148/11, 25/13, 89/14, 70/19),
2. Zakon o nasljeđivanju („Narodne novine“ 48/03, 163/03, 35/05, 127/13, 33/15, 14/19)
3. Ovršni zakon („Narodne novine“ 112/12, 25/13, 93/14, 55/16, 73/17, 131/20)

**VRIJEME ODRŽAVANJA TESTIRANJA BIT ĆE OBJAVLJENO NAKNADNO NA WEB STRANICI OPĆINSKOG SUDA U KOPRIVNICI NAJMANJE 5 (PET) DANA PRIJE ODREĐENOG TESTIRANJA.**